ส.ส.พปชร. ร่วมแจกข้าวกล่อง-น้ำดื่ม ให้ ปชช. บรรเทาเดือดร้อนโควิด-19 
ส.ส.พปชร. ร่วมแจกข้าวกล่อง-น้ำดื่ม ให้ ปชช.บรรเทาความเดือดร้อนจากวิกฤติโควิด-19 พร้อมตรวจเข้มตามมาตรการป้องกันโรคของ สธ.วันที่ 21 เม.ย. ที่บริเวณศูนย์ประชุมพรรคพลังประชารัฐ ถนนรัชดาภิเษก ส.ส. พรรคพลังประชารัฐ นำโดยนายชัยวุฒิ ธนาคมานุสรณ์ ส.ส.แบบบัญชีรายชื่อ นายสิระ เจนจาคะ ส.ส. กทม. นายกษิดิ์เดช ชุติมันต์ ส.ส. กทม. นายประสิทธิ์ มะหะหมัด ส.ส.กทม.และนางวันเพ็ญ พร้อมพัฒน์ ส.ส. จ.เพชรบูรณ์ ร่วมกันนำอาหารข้าวกล่อง พร้อมน้ำดื่ม แจกจ่ายให้กับประชาชนในบริเวณพื้นที่ใกล้เคียง และประชาชนที่เดินทางผ่านไปมา บนถนนรัชดาภิเษก ภายใต้โครงการ น้ำใจประชารัฐ สู้ภัยโควิด-19 ซึ่งการแจกจ่ายอาหารและเครื่องดื่มในครั้งนี้ เพื่อเป็นการบรรเทาความเดือดร้อนให้กับประชาชนที่ได้รับผลกระทบจากการแพร่ระบาดของเชื้อไวรัสโควิด-19 โดยจะดำเนินการแจกจ่ายไปทุกวัน จนกว่าสถานการณ์ของการแพร่ระบาดของเชื้อไวรัสโควิด-19 จะดีขึ้นทั้งนี้ ก่อนที่ประชาชนจะเข้ารับการแจกจ่ายอาหาร มีการจัดระเบียบประชาชนโดยให้มีการยืนต่อแถวเว้นระยะห่าง มีการตรวจวัดอุณหภูมิร่างกาย ล้างมือด้วยแอลกอฮอล์ และจะต้องสวมใส่หน้ากากอนามัยทุกคน เพื่อให้เป็นไปตามมาตรการในการป้องกันการแพร่ระบาดของเชื้อไวรัสโควิด-19นอกจากนี้ การแจกจ่ายอาหารในครั้งนี้ ยังมีทางผู้อำนวยสำนักงานเขตจตุจักร เจ้าหน้าที่ตำรวจจากสถานีตำรวจนครบาลพหลโยธิน เจ้าหน้าที่เทศกิจ ได้เดินทางมาตรวจความเรียบร้อยและคอยอำนวยความสะดวกในการแจกจ่ายอาหารให้อีกด้วย
ส.ส.พปชร. ร่วมแจกข้าวกล่อง-น้ำดื่ม ให้ ปชช.บรรเทาความเดือดร้อนจากวิกฤติโควิด-19 พร้อมตรวจเข้มตามมาตรการป้องกันโรคของ สธ. 
โควิด-19,ไวรัสโคโรน่า,ไวรัสโคโรนา,พปชร.,แจกอาหารฟรี,COVID-19,ศูนย์ประชุมพรรคพลังประชารัฐ,ข่าวทั่วไป